ORIHINAL NA LIKHA NI RYOKO KUI
Nagsimula ang lahat sa isang maliit na nayon.
Isang araw, may pagyanig sa lupa na sanhi ng pagkabiyak ng lupa sa sementeryo,
at may lalaking lumitaw mula rito.
Sinabi niyang siya ang hari ng dating maimpluwensyang kaharian.
Sinabi niya pa na ang dating kaharian niya
ay ginawang bihag sa ilalim ng lupa
ng isang baliw na salamangkero.
Ang sinumang makatatalo sa salamangkero,
bibigyan niya ng kahit ano na mula sa kaharian niya.
Matapos niyang sabihin ito, naging alikabok siya at nawala.
DELICIOUS IN DUNGEON
Galingan n'yo.
Tapusin na natin itong dragon nang makapagpahinga na.
Sugod!
Handang-handa kami.
Walang makasasagabal sa 'min.
Di 'yon totoo.
Gutom na kami.
Nanghihina na ang lahat.
Nasayang ang isang araw namin sa pag-iikot kasi mali ang mapa namin.
Napadpad kami sa patibong kaya tatlong araw ng pagkain ang nawala.
Nakakainis pero kailangan naming bumalik pag natalo na namin ang dragon.
Kuya!
Ano'ng nangyari, Falin?
Ginamitan ka ba ng mahikang panlito?
A…
Ano?
Nagbibiro ka ba?
Mamamatay na kami? Ang layo na namin sa piitan.
Ta… Takbo.
Laios.
Gising ka na pala.
Tinulungan tayo ng mahika para makalabas ng piitan
pero si Falin lang ang di namin mahanap.
Nakain siya.
Ano?
Di gumana ang mahika niya sa loob ng tiyan ng dragon.
Imposible.
Baka nasa loob pa siya ng piitan.
Iligtas na natin siya.
Sandali.
Ang totoo niyan, naiwan sa piitan ang halos lahat nang mayroon tayo.
Kaya wala na tayong masyadong gamit.
Ano?
At ang mas malala pa…
Chilchuck?
Nawalan tayo ng dalawang miyembro.
SULAT NG PAGRERETIRO
Ano 'yan?
Mukhang matagal na rin silang inaalok ng ibang grupo.
Ano?
Magastos ang paggalugad sa piitan
kasi magpapasahod pa ng mga kasama, bibili ng mga gamit, at siyempre pagkain.
Puwede naming ibenta ang mga gamit namin at gamitin ang natitirang pondo
para sa mas murang kagamitan.
Bibili pa ng pagkain, gamot, iba pang kailangan, at bayad sa bagong kasapi.
-Kasiya ba ang pera natin? -Hindi.
Matutunaw ang kapatid ko habang inihahanda natin ang lahat.
May tao na kayang buhayin 'yong patay na, di ba?
Kaya niya kayang buhayin 'yong idinumi na ng halimaw?
Wala pa akong nababalitaan na ganiyan.
Alam kong kulang ang pera natin
pero puwede bang kumain muna tayo?
Kung iisipin n'yo, baka dahil sa gutom kaya tayo natalo.
Ano'ng kakainin natin?
Kung 'yong mura lang, doon tayo sa kainan sa may kalsada
o kaya sa Tumatawang Lobo na maraming magbigay ng pagkain.
Ay, parang maganda rin kumain doon!
Ang sarap ng soup dumplings nila.
-Hindi. -Ano?
Kailangan nating bumalik sa piitan.
Pero sa lagay natin ngayon…
May naisip ako.
-Umalis na kayong dalawa sa grupo. -Ano?
Ibebenta natin ang mga gamit n'yo at mag-isa akong papasok sa piitan.
Nababaliw ka na ba?
Gusto mo na bang mamatay?
Sa ganitong paraan, di natin kailangang palitan ang gamit
at bababa ako sa pinakamababang palapag nang mag-isang iniiwasan ang mga halimaw.
Di 'yon imposible.
Kasalanan ko naman ang lahat ng ito.
Ayaw kong mapahamak din kayong dalawa.
Sasama ako kahit ano pang mangyari.
Gagawin ko ang lahat para iligtas si Falin.
Importante rin si Falin sa 'kin.
Di ako magiging pabigat sa 'yo.
Alam mo kung gaano kalakas ang mahika ko.
Isali mo na rin ang trabaho ko.
Kailangan mo ng tagabukas ng pinto at tagasira ng mga patibong.
Mga kasama…
Seryoso talaga kayong sasamahan n'yo ako, di ba?
Mapabuti man o mapasama?
O… Oo.
Sa loob ng piitan tayo kukuha ng pagkain.
-Ano? -Ano?
Maraming halimaw sa loob ng piitan.
Ibig sabihin, may sistemang ekolohikal na umiiral sa loob nito.
Kakainin ng halimaw na karne ang kinakain ang halimaw na di karne ang kinakain
at ang kinakain ng halimaw na di karne ang kinakain ay halaman
na kumukuha ng sustansiya sa tubig, sikat ng araw, at dumi.
Sa madaling salita, puwede ring kumain sa loob ang mga tao.
Sinasabi mo bang…
kakain tayo ng mga halimaw?
Kakain rin tayo ng mga halimaw.
Isipin n'yo ang mga naging paglalakbay natin.
Sigurado akong may mukhang masasarap.
Hindi, di ko kakainin ang mga 'yon.
May iilang tao rin ang nanghuhuli ng mga halimaw para kainin.
'Yong mga kriminal na di na puwedeng bumalik sa lupa?
Lagi nga silang dinadala sa ospital dahil nalason sa kinain.
Sinabi mong gagawin mo ang lahat para iligtas si Falin.
Di ko naman sinabi na kakain ako ng halimaw.
Wala na tayong oras at pera. May pagpipilian pa ba tayo?
Walang saysay lang din kung kakain tayo ng kakaiba
at malalason.
Takbo!
Tulungan n'yo kami!
Mukhang mga baguhan sa piitan.
Di sila puwede rito kung di nila kaya ang ganitong halimaw.
Uy, Laios?
Gawin natin itong tanghalian.
Ayaw ko!
Hindi, di puwede!
Di ba delikado kung kabute agad ang kakainin?
Sabi rito sa gabay ng pagkain sa piitan, ayos lang ito sa mga baguhan.
Malaman ito at di matapang ang lasa.
-Anong libro ito? -Mukhang luma na.
Maghanap tayo ng puwesto para makapagluto.
Mas maganda sana kung may isa o dalawa pa tayong sangkap.
Mula sa Dambuhalang Alakdan ang mga hakbang na 'yon!
Hindi kaya…
Kahit pa na piitan ito, marami pa rin ang pumupunta rito
kaya naman maingay ito dahil sa mga manlalakbay at mangangalakal.
Dati itong sementeryo,
isang sagradong lugar kung saan payapang nakahimlay ang mga tao.
At no'ng naikonekta ito sa piitan anim na taon na ang nakalilipas,
naging isa ito sa pinakamasisiglang lugar sa nayon.
Sabi nila, galing sa ilalim ng piitan ang mga halimaw.
Di pa alam kung sinumpa ang mga nilalang sa lupa bilang halimaw
o kung nanggaling talaga ang mga ito sa mundo ng mga halimaw.
Pero kakaiba ang mga hitsura nito
at inaatake ang mga tao na para bang may prinoprotektahan sila.
Pero 'yon lang ang ebidensiya na mayroon kami
na mayroong talagang isang isinumpang masaganang kaharian.
'Wag mo 'yang patayin na parang ulang.
Ganito dapat 'yon hulihin, mas madali kaysa manghuli ng ulang.
Uy.
Matagal ka nang naghahanap ng tsansa para makakain ng halimaw, ano?
Pero di 'yan ang rason kung bakit gusto kong iligtas ang kapatid ko.
Oo na.
Di ko pa ito nasasabi sa inyo pero gusto ko ang mga halimaw,
mula sa mga hitsura at tunog nila.
Gusto ko ring malaman ang lasa nila.
May problema siya sa pag-iisip.
Puwede bang sa may kaunting tao natin ito gawin?
Mahirap magpabalik-balik para sa tubig.
Paano natin ito kakainin?
Subukan natin 'yong normal na paraan.
Ano'ng problema?
Madaling hiwain mula sa itaas pero medyo matigas sa loob.
Pag nakakalaban natin ang mga kabuteng uri ng halimaw,
baka di epektibo pag pahilis o pahalang ang paghiwa natin.
Bagong impormasyon 'yon.
Mukha na itong pagkain pag hiniwa na.
Parang di naman.
Hoy, teka!
Kakainin natin ito na ganito lang? Paano 'yong lason?
Ligtas namang kainin ang lason nitong alakdan.
Talaga?
'Yon ang sabi sa libro kaya gusto kong subukan.
Pwe.
Sabi sa 'yo, e.
Sandali nga.
Hot Pot na Alakdan, 'no?
Mali ang pamamaraan n'yo nang paggawa nito.
Sino ka?
Pag kinain n'yo ang halimaw na ito,
dapat putulin ang sipit, ulo, at binti.
Sasakit ang tiyan n'yo rito sa buntot.
Sabi sa libro ayos lang naman daw.
Pangit ang lasa nito.
Saka n'yo hihiwain din ang katawan.
Mas magiging madali itong lutuin at mapasasarap ng katas nito ang sabaw.
Mas mapadadali rin itong kainin.
Alisin n'yo rin ang lamang-loob nito.
Mapait ang mga ito at masagwa sa bibig.
Para naman sa Naglalakad na Kabute,
itapon ang nasa ibabang parte pati ang nasa tatlong dangkal sa ibabaw.
Masarap ang mga paa nito kaya 'wag n'yong sayangin.
Masarap ang paa?
Oo, may mabango at kakaiba itong amoy, di ba?
Amoy ng paa?
Masyadong maliit itong kaldero.
Gamitin natin 'tong akin.
Mukhang handa ka talaga.
Parang may kulang.
Heto.
Teka, hinding-hindi ko kakainin 'yan.
-Marcille? -Kahit na kailan.
Sementeryo ito.
Kahit ayos lang sa 'kin ang mga halimaw,
di ko papatulan ang mga halaman na may ugat.
Di ba ayos naman na kahit ito lang?
-Marcille! -At sino ka naman?
-Sa itaas mo! -Ano?
Isang Dita!
Buwisit, buong mukha ko ang natakpan.
Naku, di ako makagawa ng mahika.
Kung magbabalik-tanaw, una akong namatay dahil sa Dita.
-Ayos ka lang ba? -Oo.
May nakapasok lang sa ilong ko.
Isinga mo.
Naalis mo ang Dita gamit lang ang kutsilyo?
Madali lang naman kung alam mo ang katangian nito.
Mukha lang silang walang eksaktong hugis
pero mas detalyado ang pagkakahanay ng organo nila kaysa sa mga tao.
Ito ang nasa loob ng isang Dita.
Kompara sa mga tao, baliktad ang tiyan nila
at napapalibutan ng likido ang lamang-loob at ulo nito.
Nararamdaman nito ang paghinga ng biktima nila at saka nila aatakihin.
Kaya mapipili ka nitong atakihin kung sisigaw ka nang malakas.
Di ito nakakain nang ganito
pero puwedeng dagdagan ng katas ng citrus at hugasan sa mainit na tubig.
Punasan lang ang natirang tubig
o kaya pahiran ng asin at ibilad sa araw.
Espesyal ang ganitong pagkain.
Kung puwede, mas maganda na mababad ito nang dalawang linggo.
Matagal din ang pagpapatuyo nito.
Ito ang ginawa kong patuyuan ng Dita.
Ipitin lang ito nang ganito
at matutuyo na ito habang naglalakad-lakad ka.
Medyo matagal talaga ang proseso
pero ganito ang kalalabasan.
Idagdag natin ito.
-Pero di ba espesyal na pagkain 'yan? -Ayos lang.
Higit sampung taon na akong nananaliksik tungkol sa pagkain ng halimaw.
Masaya akong marinig na may interesado sa pagluluto ng Halimaw.
Sampung taon?
Ganoon na ba katagal itong piitan?
Buweno, maupo kayo.
Luto na.
HOT POT NA DAMBUHALANG ALAKDAN AT NAGLALAKAD NA KABUTE
Nagiging mapula pala ang Dambuhalang Alakdan pag nilaga?
Parang kakaibang makita ito sa personal.
Amoy masarap ito.
Lumalambot ang karne kapag naluluto
kaya mabilis itong maghiwa-hiwalay.
Oo nga.
Ang sarap nito!
Di ba nga?
Base sa paraan mo ng pagluluto, naging iba ang lasa nito.
Di ba nga?
Ang sarap nito! Nakakabigla!
Di ba nga?
Pahingi rin ako.
Ano ito?
Pinatuyong lamang-loob ng Dita.
Ang sarap!
Ganito pala dapat kainin ang Dita?
Masarap din ito pag binabad sa katas ng prutas.
Masarap at malambot din itong ugat ng puno.
Di naman talaga 'yan ugat.
Troso 'yan na tumubo nang pabaliktad dito sa piitan.
Malambot at masarap din ang lumot.
Sa loob din ba ng piitan ito tumutubo?
Normal na lumot lang 'yan na tumutubo sa mahalumigmig na lugar.
Di ako makapaniwala na lahat ng ito ay galing sa piitan na nililibot natin.
Grabe, busog na busog ako.
Di pa namin alam ang pangalan mo.
Ako si Senshi.
Ibig sabihin n'on, "mananaliksik" sa wikang Dwarvish.
Ako si Laios.
'Yan si Marcille, ang gumagamit ng mahika, at si Chilchuck, ang tagabukas ng pinto.
Mukhang may misyon kayo.
Oo, tama ka.
Isa sa mga kasamahan namin ang nakain ng halimaw sa mas mababang palapag.
Gusto namin siyang iligtas bago pa siya malusaw.
Halimaw? Anong klase?
Isang dragon na may pulang kaliskis.
Pulang kaliskis?
Ang Pulang Dragon?
Para mapanatili ang malaki nilang katawan,
halos buong araw na natutulog lang ang mga dragon.
Mabagal silang makatunaw ng pagkain kompara sa ibang mga halimaw.
Sana nga.
Pakiusap.
Puwede ba akong sumama sa inyo?
Puwedeng-puwede.
Sobrang makatutulong ka sa 'min.
Talaga?
-Salamat. -Salamat din.
Ilang taon ko nang pinangarap na maluto ang Pulang Dragon.
Ang Pulang Dragon.
Siguro dapat ordinaryong steak ang lutuin ko o kaya burger.
Ayos din kung shabu-shabu.
Hindi, kung may itlog, mas masarap ang Pinaghalong Dragon at Itlog nito.
Puwede kaya talagang kainin 'yon?
'Yon ang iniisip nang lahat pero wala ni isang nagsalita.
Pangalawang palapag sa baba.
Hindi gaya ng sementeryo sa unang palapag pagkababa,
kakaiba ang paligid na nakikita nila rito.
Ayon sa mga dalubhasa,
ito ang tuktok ng Ginintuang Palasyo na nasa pinakailalim ng lupa.
Lagi kong naiisip ito,
bakit kaya di lumalampas sa ibabaw ng lupa ang mga punong 'yan?
E, nabuo kasi ang piitang ito dahil sa isang sumpa.
Marcille, ayos ka lang ba?
Natapilok lang ako sa awang dito.
Kanina pa tayo naglalakad.
Pagod ka na siguro.
Maghanap tayo ng magiging kampo para makapagpahinga na nang maaga.
Dati sa may espasyo lang sa puno tayo natulog, di ba?
Oo nga.
Napaso pa nga ako no'ng nagluto ako ng sinabawang baboy.
Sabaw…
Gutom na ba kayo?
May tirang sabaw pa ng alakdan mula sa pananghalian natin.
Ayaw ko niyan.
Buweno.
Mangaso tayo ng halimaw para sa hapunan.
Hay.
-Ano ba'ng gusto mong kainin? -Ano?
Susubukan kong ibigay ang gusto mo.
Sinasabi mo lang 'yan pero…
Halimaw pa rin ang kakainin natin, tama?
Sige, ayos lang sa 'kin ang kahit na ano basta nakakain.
Anong klaseng mga halimaw ba ang nandito?
Tingnan natin…
Malalaking Paniki at mga Higanteng Daga.
Ayaw ko n'ong madudumi.
Duwende ng Gubat.
Di puwede 'yong mukhang kalahating-tao.
Buhay na Baluti.
Metal?
Wala bang mas normal gaya ng mga ibon o prutas?
Palaging may ganiyang tao
na tatanggihan ang mga inaalok matapos sabihing kakain ng kahit ano.
Di naman yata malaking bagay ang hinihingi ko.
May mga normal na halimaw pero di sila nang-aatake ng tao
kaya mas matagal ang magiging paghahanda.
Di basta-basta nakakakuha ng pagkain.
Pasensiya na, tama ka.
Pero alam mo,
baka may makasalubong tayong halimaw na may dalang napangaso niya.
Subukan nating maging masaya para rito!
Di ako masyadong masaya.
Maraming prutas ang tumutubo ngayon.
Talaga?
Oo.
Hayan! Sabi na nga ba at prutas na galing sa Halamang Mangangain-Tao.
Marcille, mali ka.
Karaniwang pangalan nito ang Halamang Mangangain-Tao.
Baraselia ang tawag sa bulaklak na 'yan.
Madalas na tumubo 'yan sa daanan ng halimaw
at naglalabas ng dagtang parang sapot ng gagamba.
Pag may dumikit sa dagta, awtomatiko nitong hihilahin 'yon.
Kumakapit ito sa mga gumagalaw na bagay pero di nila kayang tunawin.
Ginagawa lang nila itong pataba.
Pero minsan, tao ang ginagawa nilang pataba, tama?
Ang mga gulay na kinakain mo
ay may bakas ng mga bangkay at dumi ng hayop.
May punto ka naman pero…
Ayos lang.
Nasa pangalawang palapag sa baba palang tayo.
Malalaman naman nila pag may bangkay na nandito.
May mga tauhan sila para kunin ang mga bangkay
at wala namang makakain ng halimaw sa lugar na ganito.
Sa tingin mo?
Di yata natin mapipitas nang palihim ang mga 'yan.
Kailangan nating makipaglaban.
Tabi.
Isang tira ko lang ang bahala sa mga 'yan.
Sperae Yeptum Rufermus.
Alamandras Proju.
Nexant Aslam.
Tumigil ka, hangal!
Bakit?
Gusto mo bang matamaan din ang mga prutas ng mahika mo?
'Yong mauubos n'yo lang dapat ang kukunin n'yo.
'Yon ang patakaran.
Tama na muna 'yan!
Pakawalan mo ako!
Di nila kayang tunawin ang tao?
Pero kaya naman nilang kainin!
Ano? Kaya nilang tunawin ang ibang bagay.
Depende sa uri ng halaman.
'Yang may hawak sa 'yo
ay isang uri ng parasito na nagtatanim ng buto sa balat mo.
'Yan ang pinakamasamang uri!
'Wag kang masyadong gumalaw, Marcille.
Maraming biyas ang mga halimaw na anyong-halaman.
Matatagalan kung lalabanan ko ang mga ito nang paisa-isa.
Pag espada ang gagamitin, isa lang ang dapat tamaan.
Ang ugat.
Aray…
Ayos ka lang?
Oo, salamat, Laios.
-Kumusta naman? -Ang ano?
Ito ang Aninong Buntot, anyong-halaman na parasitong nagbabaon ng buto
sa balat ng buhay na mga nilalang.
Di katulad ng Baraselia na kayang makabali ng buto,
nanghuhuli ng biktima ang Aninong Buntot nang di ito pinapatay.
Malumanay ang trato nito,
binibihag ang biktima nang di ito sinasaktan.
Siguro maganda 'yon sa pakiramdam. Kumusta naman?
Nagalit na naman siya sa 'kin.
Kahit ako nga rin maiinis sa 'yo.
Una, pakuluan lamang ito nang bahagya.
Hiwain nang paikot sa may tangkay.
Ipilipit lang ito nang kaunti at hilahin para maalis ang mga buto.
-Wow. -Balatan ito
at durugin ang balat para lumambot,
saka ito tatakpan.
Igiling ang di pa hinog na bunga at dagdagan ng Dita saka sabaw ng alakdan,
tapos haluin ito hanggang sa lumapot.
Pag naging pino na ang hitsura, ibuhos na ang natitirang sabaw ng alakdan
at hiniwang bunga.
Haluin lang nang kaunti saka isalang na sa kawali.
Saglit lang itong lutuin.
Gusto kong malaman kung tutubo ba ito sa labas ng piitan.
Siyempre hindi.
'Wag!
Pag kumukulo na, ilagay na ang natitirang prutas.
Ayos.
Luto na.
TART NA GAWA SA PRUTAS NG HALAMANG MANGANGAIN-TAO
Tart?
Kahawig naman yata.
Ginamit lang ang pabalat para di magdikit-dikit. 'Wag n'yong kainin.
Maalat ito. Di ko 'yon inaasahan.
Oo nga, masarap.
Subukan mo, Marcille. Magugustuhan mo.
Di naman hinalo rito 'yong halaman na kumakain ng tao, di ba?
Hindi, kung ginamit natin ang helatina galing doon,
mas magiging masarap pa sana ito.
Di masyadong tumigas ang Dita.
Ang sarap nito.
Sariwa at matamis ang prutas nitong halaman na gumagawa ng pataba.
Ito namang sa tumutunaw na uri ng halaman, siksik at malasa.
Ayos lang kaya 'yon?
Di ba ito kinakain ng ibang mga hayop?
Kinukuha itong lahat ng iba.
Ganoon talaga pag kumakain ng karne ang halaman.
Ginagamit nila ang mga ito para makapambiktima ng kakainin nila.
Ganoon pala 'yon.
Iniisip ko nga kung patibong lang ang pagiging matamis nito.
Naiintindihan ko na.
Masaya akong nagiging interesado ka na.
Tigilan mo 'yan!
Ano'ng gagawin natin do'n sa bangkay?
Wala na tayong oras para bumalik sa bayan.
Gusto mo bang buhayin ko siya ulit gamit ang mahika?
'Wag, baka di 'yan gumana.
Baka may kumuha na lang pag iniwan nating ganiyan.
Oo.
Ilagay natin sa madaling makita.
May nakita na akong ganito dati sa bitayan.
Binangungot si Marcille no'ng gabing 'yon.
Pagkain sa piitan.
Kakain ka o ikaw ang kakainin.
Walang pagkakasunod-sunod.
Pribilehiyo ang makakain para sa mga nabubuhay.
Pagkain sa piitan.
O, pagkain sa piitan.
DELICIOUS IN DUNGEON
Ang pagsasalin ng subtitle ay ginawa ni Gizelle Sioco